7. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ.10064 της 9 Δεκ. 1957/15 Φεβρ.  1958 Περί επανεγγραφής των διαγραφομένων εκ του Ταμείου Υγείας Ταχυδρομικού Προσωπικού Συνταξιούχων. Έχοντες υπ’ όψιν: 1)Τας διατάξεις του άρθρ. 7 του υπ’ αριθ. 997/ 1949 Νόμου «περί τροποποιήσεως διατάξεών τινων του Α.Ν. 1676/39 κ.λ.π.», 2)Την υπ’ αριθ. 1053/29.11.57 απόφασιν του Δ.Σ. του Ταμείου Υγείας Ταχ. Προσωπικού, αποφασίζομεν: Οι εκάστοτε διαγραφόμενοι συνταξιούχοι λόγω καθυστερήσεως καταβολής των εισφορών των ως και τα προστατευόμενα μέλη της οικογενείας αυτών, δύνανται να επανεγγράφωνται εις το Ταμείον Υγείας Ταχ. Προσωπικού, κατόπιν αιτήσεως υποβαλλομένης εντός τριμήνου από της διαγραφής των, υπό την προϋπόθεσιν της καταβολής εις το Ταμείον των οφειλομένων εισφορών των. Η επανεγγραφή τούτων άρχεται υπό της 1ης του επομένου της υποβολής της αιτήσεως μηνός η δε περίθαλψις μετά εξάμηνον από της επανεγγραφής των. Εν περιπτώσει υποτροπής η εκ δευτέρου επανεγγραφής τούτων εις το Ταμείον αποκλείεται. 